*Proiect*

**GUVERNUL REPUBLICII MOLDOVA**

**HOTĂRÂRE nr.**\_\_\_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_2021

**Chișinău**

**----------------------------------------------------------------------------------------------------------------------------**

**cu privire la aprobarea cuantumului premiilor pentru performanţele obţinute la ediţia a XXXII-a a Jocurilor Olimpice de vară şi ediţia a XVI-a a Jocurilor Paralimpice din anul 2021, or. Tokyo, Japonia**

În temeiul art.30 al Legii nr.330/1999 cu privire la cultura fizică şi sport (Monitorul Oficial al Republicii Moldova, 1999, nr.83-86, art.399), cu modificările şi completările ulterioare, pct.5 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr.862/2015 (Monitorul Oficial al Republicii Moldova, 2015, nr.347-360, art.967), Guvernul HOTĂRĂŞTE:

1. Se aprobă, conform anexei, cuantumul premiilor pentru performanţele obţinute la ediţia a XXXII-a a Jocurilor Olimpice de vară şi ediţia a XVI-a a Jocurilor Paralimpice din anul 2021, or. Tokyo, Japonia.

2. Ministerul Educaţiei, Culturii şi Cercetării va stabili valorile premiilor după cum urmează:

pentru sportivi – valoarea premiului va fi egală cu cuantumul premiului aprobat, conform anexei, în funcţie de performanţa obţinută;

pentru antrenori – valoarea premiului va fi egală cu valoarea premiului sportivului, dar nu va depăşi suma acordată sportivului, în cazul în care acesta este asistat de mai mulţi antrenori. Dacă antrenorul a pregătit mai mulţi sportivi premiaţi, acestuia i se acordă un premiu egal cu valoarea celui mai mare premiu acordat unui sportiv, majorat cu 75% din valoarea fiecărui premiu acordat celorlalţi sportivi premiaţi;

pentru medici şi masori – valoarea premiului va constitui 10% din valoarea premiului stabilit pentru sportivul asistat pe perioada ciclului olimpic, dar nu va depăşi 10% din valoarea premiului sportivului în cazul în care acesta este asistat de mai mulţi medici și masori.

3. Acoperirea cheltuielilor legate de plata premiilor respective se va efectua din contul mijloacelor fondului de rezervă al Guvernului.

4. Punctul 54 din Normele financiare pentru activitatea sportivă, aprobate prin Hotărârea Guvernului nr.1552/2002 (Monitorul Oficial al Republicii Moldova, 2002, nr.174-176, art.1750) se va publica în următoarea redacţie

,,Valoarea premiilor pentru deţinătorii locurilor I-VIII la Jocurile Olimpice, Jocurile Paralimpice şi locurilor I-V la Jocurile Europene se va aproba prin hotărâre de Guvern”.

**PRIM-MINISTRU INTERIMAR AUREL CIOCOI**

Anexă

la Hotărârea Guvernului nr. \_\_\_\_\_

din \_\_\_\_\_\_\_\_\_\_2021

**Cuantumul premiilor pentru performanţele obţinute la**

**ediţiaa XXXII-a a Jocurilor Olimpice de vară şi ediţia a XVI-a Jocurilor Paralimpice**

**din anul 2020, or. Tokyo, Japonia**

Medalia de aur – 3 000 000 lei

Medalia de argint – 2 600 000 lei

Medalia de bronz – 2 000 000 lei

Locul IV – 600 000 lei

Locul V – 600 000 lei

Locul VI - 400 000 lei

Locul VII - 300 000 lei

Locul VIII - 200 000 lei

**Nota informativă**

**la proiectul Hotărârii Guvernului cu privire la aprobarea cuantumului premiilor pentru performanţele obţinute la ediţia a XXXII-a a Jocurilor Olimpice de vară şi ediţia a XVI-a a Jocurilor Paralimpice din anul 2021, or. Tokyo, Japonia**

|  |
| --- |
| 1. **Denumirea autorului proiectului.** |
| Ministerul Educaţiei, Culturii şi Cercetării. |
| 1. **Condiţiile ce au impus elaborarea proiectului de act normativ şi finalităţile urmărite.** |
| La decizia Comitetului Internaţional Olimpic, în perioada 23 iulie 2021 – 08 august 2021 se va desfăşura ediţia a XXXII-a a Jocurilor Olimpice de vară şi ediţia a XVI-a a Jocurilor Paralimpice din anul 2021, or. Tokyo, Japonia.  Jocurile Olimpice urmau să aibă loc în anul 2020, dar din motivul răspândirii infecţiei de tip nou SaRS-CoV-2, Comitetul Internaţional Olimpic a decis amânarea pentru anul 2021.  Pentru ediția curentă a Jocurilor Olimpice, sunt planificate 13-15 cote olimpice, 3 cote paralimpice.  Scopul proiectului respectiv este de a susţine financiar/material sportivii autohtoni care vor participa cu succes la Jocurile Olimpice şi vor reprezenta Republica Moldova, pe arena sportivă internaţională, precum şi antrenorii acestora şi personalul asistent medicii/maseurii.  Republica Moldova a participat pentru prima dată la Jocurile Olimpice din Barcelona (1992), cu 11 sportivi, cucerind 6 medalii, apoi a urmat  Jocurile Olimpice din Atlanta (1996) cu 41 sportivi, cucerind 2 medalii;  Jocurile Olimpice din Atena (2000) cu 34 sportivi, cucerind 2 medalii;  Jocurile Olimpice din Sidney (2004) cu 33 sportivi;  Jocurile Olimpice din Bejing(2008) cu 36 sportivi, cucerind 1 medalie;  Jocurile Olimpice din Londra(2012) cu 20 sportivi, cucerind 2 medalie;  Jocurile Olimpice din Rio de Janeiro (2016) cu 23 sportivi.  La Jocurile Olimpice nominalizate, Guvernul a intervenit cu următoarele măsuri de susţinere a sportivilor participanţi la Jocurile Olimpice.   * Hotărârea Guvernului Nr.911/2008 cu privire la aprobarea cuantumului premiilor pentru performanţele obţinute la Jocurile Olimpice şi Jocurile Paralimpice; * Hotărârea Guvernului Nr.491/2012 cu privire la aprobarea cuantumului premiilor pentru performanţele obţinute la ediţia a XXX-a a Jocurilor Olimpice de vară şi ediţia a XIV-a a Jocurilor Paralimpice din anul 2012, or. Londra, Regatul Unit al Marii Britanii şi Irlandei de Nord; * Hotărârea Guvernului Nr.610/2016cu privire la aprobarea cuantumului premiilor pentru performanţele obţinute la ediţia a XXXI-a a Jocurilor Olimpice de vară şi ediţia a XV-a a Jocurilor Paralimpice din anul 2016, or. Rio de Janeiro, Brazilia.   Necesitatea alocării premiilor olimpice vine ca o stimulare şi menţinere a sportivilor de performanţă și antrenorilor prin combaterea fenomenului naturalizării. În acest context, se poate menţiona că pe parcursul ultimului deceniu Republica Moldova pierde mulți sportivi de valoare. |
| **Principalele prevederi ale proiectului.** |
| Proiectul Hotărârii Guvernului propune ca sportivii de performanţă care au obţinut locurile I-VIII să beneficieze de premii în următoarele cuantumuri:  Medalia de aur – 3 000 000 lei;  Medalia de argint – 2 600 000 lei;  Medalia de bronz – 2 000 000 lei;  Locul IV – 600 000 lei;  Locul V – 600 000 lei;  Locul VI - 400 000 lei;  Locul VII - 300 000 lei;  Locul VIII - 200 000 lei.  Proiectul prevede acordarea premiilor antrenorilor acestora şi personalului asistent, medicilor/maseurilor.  De asemenea, proiectul prevede completarea punctului 54 din Hotărârea Guvernului nr.1552/2002 cu privire la Normele financiare pentru activitate sportivă cu sintagma ,,Jocuri Europene”.  Guvernul a intervenit anterior cu măsuri de sprijin (acordarea de premii) şi la Jocurile Europene care se desfăşoară peste fiecare 4 ani.  A fost adoptată Hotărârea Guvernului nr.344/2019cu privire la aprobarea cuantumului premiilor pentru performanţele obţinute la ediţia a II-a a Jocurilor Europene din anul 2019, or. Minsk, Republica Belarus.  Astfel, în procesul avizării Hotărârea Guvernului nr.344/2019, Ministerului Finanţelor prin scrisoarea nr.07/1-03/34/485 din 12.06.2019 a recomandat de a completa Hotărârea Guvernului nr.1552/2002cu privire la Normele financiare pentru activitate sportivă.  Pe lângă premierea sportivilor la Jocurile Olimpice să fie reglementat şi premierea sportivilor la Jocurile Europene |
| **Fundamentarea economico-financiară.** |
| Premiile vor fi achitate din fondul de rezervă a Guvernului. În fondul de rezervă a Guvernului sunt prevăzute mijloace financiare pentru acordarea premiilor respective.  Conform Hotărârii Guvernului nr.53/2017cu privire la alocarea mijloacelor financiare au fost alocate din fondul de rezervă a Guvernului 3 950 000 lei, în scopul premierii sportivilor pentru performanţele obţinute la ediţia a XXXI-a a Jocurilor Olimpice de vară şi ediţia a XV-a a Jocurilor Paralimpice din anul 2016, or. Rio de Janeiro, Brazilia, precum şi a antrenorilor, medicilor/maseurilor.  Proiectul act normativ respectiv va avea un impact financiar aproximativ în mărimea celui anterior din motiv cuantumul premiilor au rămas aceleaşi. |
| **Modul de încorporare al actului în cadrul normativ din vigoare.** |
| Actul normativ este elaborat conform tehnicii legislative este conform Constituției Republicii Moldova şi Legii nr.330/1999 cu privire la cultura fizică şi sport. |
| **Avizarea şi consultarea publică a proiectului.** |
| În scopul respectării prevederilor Legii nr. 239/2008 privind transparenţa în procesul decizional, proiectul Hotărârii Guvernului a fost plasat pe pagina web oficială a Ministerului Educației, Culturii și Cercetării www.mecc.gov.md, compartimentul Transparenţă, directoriul Transparenţă decizională. |

**Lilia POGOLŞA**

**Ministru**